OpenLLM-France/wikimedia huggingface dataset:
# Gizaki hilaren gailu

Gizaki hilaren gailua jatorriz burdinbideetan erabilitako segurtasun neurri bat da, tren gidaria ezgaituta gelditzen bada —hilda edo konorte gabe adibidez—, edo kabinatik irteten bada, trena automatikoki gelditzea duena.
Denbora tarte bat igarotzen den bakoitzean sakatu eta askatu behar den botoi edo pedal bat da. Denbora hori igarota botoi edo pedala sakatu ez bada, alarma bat pizten da. Alarma piztu eta denbora tarte bat igarota ez bada botoi edo pedala sakatzen, trena automatikoki gelditzen da.
Jatorriz trenentzat diseinatua, kontrolik gabe gelditzen den tren batek sor ditzakeen kalteengatik, denborarekin sistema hau beste ibilgailu batzuetara ere eraman da, eta beste hainbat alorretarako ere moldatu da. Motordun txalupetan, adibidez, motorra abiarazteko gidariaren eskura lotzen den giltza berezi bat behar da. Gidaria uretara erortzen bada, giltza motorretik askatu eta motorra automatikoki gelditzen da, txalupak ez duela gidaririk gabe martxan jarraituko ziurtatuz.

## Erreferentziak

* ↑ (Ingelesez) Newman, Andy. (2010-04-28). «Train Stopped Safely by ‘Dead-Man Feature’» The New York Times.
* ↑ (Ingelesez) Newman, Andy. (2010-05-07). «Not the First Time the 'Dead-Man' Switch Did Its Job» The New York Times.

## Kanpo estekak

* Datuak: Q1153563
* Multimedia: Dead man's switch / Q1153563
# Gizakia Helburu

Gizakia Helburu irabazi‑asmorik gabeko erakunde pribatu bat da. Erakunde honek antolatzen eta kudeatzen du droga-menpekotasun problemak pairatzen duten pertsonen tratamendurako eta birgizarteratzeko programa. Programa horri ere, Gizakia Helburu programa esaten zaio. Programa integrala dela esaten dute, drogamenpekotasuna pairatzen dutenei eta beren hurbilenekoei, senideei-eta, zuzenduta dagoelako.
Araban, Gizakia Helburu deituriko programa terapeutiko-hezigarria, 1987ko irailean ekin zion bideari. Bizkaian bi urte lehenago.

## Nori zuzenduta?

Drogen kontsumoari lotutako arazoak dituzten helduei, bere familia eta gizarte sareari.

## Helburu nagusia

Tratamenduan dauden pertsonei laguntzea, garapen pertsonala eta soziala lortzeko prozesu bat egitera bultzatzea, drogetatik urrun eta bizitza autonomoa izan dezaten laguntzea.

## Zer motatako zerbitzuak eskaintzen ditu?

Gizaki helbururen programa tradizionalak hiru fase eskaintzen ditu: harrera, komunitatea (Sendabide Elkartea) eta birgizarteratzea.
Horretarako hainbat baliabide dauzkate:

### Harrera Zentroak

Laguntza eskatzeko hasiera-hasierako harrera zentroak.

### Arreta anbulatorioa

Balorazio fasea: eskaeraren azterketa egiten den gunea, kasu bakoitza bertako zein kanpoko zerbitzu berezietara bideratuz.
Motibazio fasea: norberaren aldaketa prozesu bat aurrera eramateko, beharrak identifikatzeko laguntza, hasierako helburuak etab. sustatzeko gunea.
Eguneko zentroa. Egunero ordu batzuk zabalik.

### Komunitate terapeutikoa

Egoitza-egitura. Komunitatea, autolaguntza talde bat da. Talde-terapia. Musika-terapia. Pertsonak espazio eta denbora egoki batean bizi duen esperientziatzat hartzen dute, hazkuntza pertsonala eragiteko eta jarrera, afektibitate eta kognitibo orekak lortzeko.

### Birgizarteratze fasea

Arreta anbulatorioa. Tratamenduaren azken helburua, gizabanakoaren autonomia eta bere birgizarteratzea (familian, gizarte sarean, lan edo ikasketa eremuan).

## Beste programa batzuk

Programa tradizionalarekin batera, beste lau programa ere eskaintzen dituzte: programa intentsiboa, programa irekia, alkohol programa eta Eraiki programa.

## Erreferentziak

* ↑ Gizakia helburu Gipuzkoa - Nortzuk gara. (Noiz kontsultatua: 2018-01-27).
* ↑ Fundación JEIKI. (Noiz kontsultatua: 2018-01-27).
* ↑ Gizakia helburu Bizkaia - Historia. .
* ↑ Gizakia helburu - programa tradizionala. (Noiz kontsultatua: 2018-01-27).
* ↑ Zer eskaintzen dugu?. (Noiz kontsultatua: 2018-01-27).

## Kanpo estekak

* Gizakia helburu Araban.
* Gizakia helburu Bizkaian.
* Gizakia helburu Gipuzkoan.
* (Gaztelaniaz) Nafarroako Gizakia Helburu
* (Gaztelaniaz) Centros de Proyecto Hombre - País Vasco
* Datuak: Q3392276
# Gizajoen katalogoa

Gizajoen katalogoa liburua 2016.urtean Joxean Agirrek plazaratutako eleberria da. Eleberri berritzailea non erotismoarekin, umorea eta esperimentazioa nahasten diren.

## Gertakizunak

Oharra: Atal honek istorio osoa edo amaiera argitzen du.
Gertakizunak Zarautzen ematen dira, orain urte gutxi batzuetan. Protagonista, liburu saltzaile jubilatua eta bibliografiaz interesaturik, idazle gris eta urtetan sartua dugu. Idazle esaten dugu baina zaletasun hori intimitatean gordetzen du literatura-tailer batean apuntatzen den artean. Tailer horren irakaslea neska gazte eta erakargarria da. Irakaslea literatura munduan mugitzen den fundazio misteriotsu baten kidea da eta protagonista balore berri bat bezala ikusten du. Bitartean, protagonistaren bizitza nahasia ezagutuko dugu: bere emaztea eta alabarekin bizi da; bi emakume horien artean konplizitate handia dago eta momentuero ari dira kofidentziak partitzen. Emaztea gizonei emanda bizi da, beti hurrengo amoranteaz pentsatzen. Protagonista hori guztia aztertzen duen bitartean, bizitza propio darama, bere gelan aipuak eta testuak prestatzen. Idazleak ere, bestetik, baditu harremanak beste emakume batekin, emaztearen ahizpa alegia. Irakaslearekin mainteminduko da baina gero bere bi idazle daudela deskubrituko ditu: Joxean Agirre bera eta Kirmen Uribe. Aldi berean, fundazioaren helburua hogeita bost urtetan Literaturako Nobel Saria euskaldun batentzat izatea bilatzen duela deskubrituko du. Narrazioa katramilatzen joaten da Kirmen Uriberen lehen eleberria lapurtu izan dela eta lehen susmagarria edadeko idazlea dela jakin arte.

## Estiloa

Eleberri honek plano desbedinak nahasten ditu. Protagonistari gertatzen zaizkionak eta gertatutakoak ditugu, batetik; egiten ari den gizajoen katalogoa eta aipuen antologia, bestetik. Guztietan Agirreren begirada ironikoa topatuko dugu, ironia baina baita ere galtzaileen aldeko xamurtasuna. Idazkera arina da, erakargarria. Literatura eta erotismo eleberriaren ardatzak dira eta behin eta berriro haien inguruko ausnarketak azaltzen dizkigu. Gai horien artean autofikzioaren gainekoek garrantzi berezia dute ezen egile berak eleberriaren pertsonaia baita. Orokorrean, Agirrek eleberri honetan literaturarekin berarekin jolasten duela esan daiteke.

## Erreferentziak

* ↑ http://www.diariovasco.com/culturas/libros/201604/15/gizajoen-katalogoa-egin-joxean-20160414154153.html

## Kanpo estekak

* Amalur Artolaren komentarioa.
* Datuak: Q31187804
# Fontaine-Vercors kantonamendua

Fontaine-Vercors kantonamendua Frantziako kantonamendu bat da. Isère departamenduan dago, Auvernia-Rodano-Alpeak eskualdean. Guztira 11 udalerri ditu eta Fontaine da bere hiriburua.

## Kanpo estekak

* Datuak: Q17354589
# Fontaine-Seyssinet kantonamendua

Fontaine-Seyssinet kantonamendua Frantziako kantonamendu bat da. Isère departamenduan dago, Auvernia-Rodano-Alpeak eskualdean. Guztira 4 udalerri ditu eta Fontaine da bere hiriburua.

## Kanpo estekak

* Datuak: Q1725304
# Genouilleux

Genouilleux Ain departamenduko udalerria da, Frantziako Auvernia-Rodano-Alpeak eskualdean.

## Ikus, gainera

* Ain departamenduko udalerrien zerrenda

## Kanpo estekak

* Datuak: Q842745
* Multimedia: Genouilleux / Q842745
# Genova-Niza

Genova-Niza :
| Orokortasunak ||
| Kirola | Errepideko txirrindularitza |
| Sorrera | 1910 |
| Desagertzea | 1975 |
| Ekitaldi kopurua | 28 (urtea: 1975) |
| translation for raceinfobox_translate index 34 not found | Frantzia Italia |
| Lekua | Liguria |
| Palmaresa ||
| Azken garailea | Raymond Delisle |
| Garaipen gehien lortu duena | Cyrille Guimard Raoul Lesueur (2 garaipen) |
| Dokumentazioa ||
Genova-Niza egun bakarreko txirrindularitza lasterketa izan zen, Italiako Genova eta Frantziako Nizaren artean jokatzen zena.
1910ean sortua, 1914an eta 1921ean jokatu zen berriro, geroago 1935etik 1938ra eta 1953tik 1971ra. Azken bi ekitaldiak 1973an eta 1975ean antolatu ziren.

## Palmaresa

| Urtea | Txapelduna | Txapeldunordea | Hirugarrena |
| 1910 | Omer Beaugendre | Eberardo Pavesi | Luigi Ganna |
| 1911-1913 ez zen jokatu ||||
| 1914 | Guido Vercellino | Angelo Bianchi | Giosue Lombardie |
| 1915-1920 ez zen jokatu ||||
| 1921 | Costante Girardengo | Giuseppe Azzini | Emilio Petiva |
| 1922-1934 ez zen jokatu ||||
| 1935 | Raoul Lesueur | Osvaldo Bailo | Max Bulla |
| 1936 | Pietro Rimoldi | Olimpio Bizzi | Luigi Introzzi |
| 1937 | Raoul Lesueur | Osvaldo Bailo | Dominique Zanti |
| 1938 | Amédée Rolland | Pietro Scalbi | Joseph Aureille |
| 1939-1952 ez zen jokatu ||||
| 1953 | Charles Gregorini | Adolphe Pezzuli | Joseph Dalbera |
| 1954 | Jésus Martinez | Jean Cottalorda | Jacques Dupont |
| 1955 | René Privat | Gilbert Bauvin | Guido Anzile |
| 1956 | Jean Bobet | Jean Lerda | Eugène Telotte |
| 1957 | Louison Bobet | Jacques Anquetil | Gilbert Bauvin |
| 1958 | Nino Defilippis | Cleto Maule | Joseph Groussard |
| 1959 | Joseph Groussard | René Privat | Jean Moxhet |
| 1960 | Jean Stablinski | Seamus Elliott | Henri Anglade |
| 1961 | Fernand Picot | Édouard Delberghe | Raymond Poulidor |
| 1962 | Antonio Bailetti | Jean-Claude Annaert | Dino Liviero |
| 1963 | Rudi Altig | Raymond Poulidor | André Darrigade |
| 1964 | André Darrigade | Jean Graczyk | Italo Zilioli |
| 1965 | Carmine Preziosi | Paul Gutty | Franco Balmamion |
| 1966 | Lucien Aimar | Michele Dancelli | Rudi Altig |
| 1967 | Jan Janssen | Hubert Niel | Roger Pingeon |
| 1968 | Cyrille Guimard | Willy Monty | André Zimmermann |
| 1969 | Cyrille Guimard | José Catieau | Michel Périn |
| 1970 | Luciano Armani | Felice Gimondi | Leif Mortensen |
| 1971 | Gerard Vianen | Claudio Michelotto | Michel Périn |
| 1972 ez zen jokatu ||||
| 1973 | Marino Basso | Miguel María Lasa | Daniel Ducreux |
| 1974 ez zen jokatu ||||
| 1975 | Raymond Delisle | Cyrille Guimard | Miguel María Lasa |

## Erreferentziak

* ↑ Probaren palmaresa

## Kanpo estekak

* Datuak: Q3124513
# Genova (2008ko filma)

Genova 2008ko Michael Winterbottom ingeles zinema zuzendariaren filma da.

## Sinopsia

Oharra: Atal honek istorio osoa edo amaiera argitzen du.
Kelly (16) eta Mary-ren (10) ama, Marianne, auto istripu batean hil ondoren, Genoara joango dira aitarekin, Joe, urte beterako, Ameriketako Estatu Batuak atzean utzita. Barbarak, Joeren antzinako lagunak, lagunduko ditu hiri berrian ezartzen.

## Aktoreak

* Colin Firth: Joe
* Catherine Keener: Barbara
* Hope Davis: Marianne
* Willa Holland: Kelly
* Perla Haney-Jardine: Mary
* Kyle Griffin: Scott
* Kerry Shale: Stephen
* Gherardo Crucitti: Mauro
* Margherita Romeo: Rosa
* Gary Wilmes: Danny
* Demetri Goritsas: Demetri
* Alessandro Giuggioli: Lorenzo

## Erreferentziak

* ↑ www.sansebastianfestival.com

## Kanpo estekak

* Datuak: Q1502553
# Frómista

Frómista Palentziako udalerria da, Tierra de Campos eskualdean dagoena.
2008ko urtarrilaren 1eko erroldaren arabera 848 biztanle zituen.

## Ikus, gainera

* Palentziako udalerrien zerrenda
* San Martin Tourskoaren eliza (Frómista)

## Kanpo estekak

* (Gaztelaniaz) Herri txikiei buruzko informazioa Gaztela Leongo juntaren webgunean.
* Datuak: Q988834
* Multimedia: Frómista / Q988834
# Fröhnd

Fröhnd Alemaniako udalerria da. Baden-Württemberg estatuan dago, [[Lörrach (barrutia)|Lörrach]] barrutian. 2014an 465 biztanle zituen 16,2 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q61636
* Multimedia: Fröhnd / Q61636
# Fríða Á. Sigurðardóttir

    Hau islandiar izen bat da: azken izena ez da abizena, patronimikoa baizik. Pertsona hau deitzeko bataio-izena erabiltzen dute.
Fríða Á. Sigurðardóttir (Hornstrandir, Islandia, 1940ko abenduaren 11 – Reykjavik, Islandia, 2010eko maiatzaren 7a) islandierazko idazlea izan zen.

## Bizitza

1980an eman zuen argitara bere lehen lana, Ez da serioa, eta harrezkero beste lau eleberri eta Leiho alboan izeneko kontakizun-liburua (1984) eman ditu argitara. Dena dela, benetako arrakasta 1991n eskuratu zuen, Islandiako Prentsaren Literatura alorreko Kultura Saria eta Islandiako Literaturako Sari Nazionala irabazi baitzituen urte hartan, Gauaren joanean eleberriarekin; hurrengo urtean Europa iparraldeko herrietako letren sari nagusia lortu zuen lan horrekin berarekin.
Hiri handietako bakardadea eta gizakiaren alienazioa dira kontakizun laburretan erabili zituen gai nagusietako batzuk; eleberrietan, berriz, emakumezkoen istorioak agertzen ditu nagusiki, ikuspegi femeninotik harturik. Horrela, Eguzkia eta itzala (1981) eleberrian, esaterako, sistema eta botere maskulinoaren kontra borrokatzen den emakume baten historia kontatzen du; Itsasoa bezala (1986) kostaldeko herri batean gertatzen den pertsonaia kolektiboko obra da; eta Gauaren joanean eleberrian, berriz, ama hil zorian duela bere bizitzaren azterketa egiten duen superremakume bat da protagonista. Azken eleberri horretan eta hurrengoan, gizon baten ikuspegitik idatzitako Mundu itxi batean (1994) lanean alegia, alde batera utzi zuen hizkuntza errealista eta estilo lineala, eta teknika askeagoa erabili zuen.

## Bibliografia

* 1980 Þetta er ekkert alvarlegt
* 1981 Sólin og skugginn
* 1984 Við gluggann
* 1986 Eins og hafið
* 1990 Meðan nóttin líður
* 1994 Í luktum heimi
* 1998 Maríuglugginn
* 2000 Sumarblús
* 2006 Í húsi Júlíu

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q275908
# Frömmstedt

Frömmstedt Alemaniako udalerria da. Turingia estatuan kokatuta dago, [[Sömmerda (barrutia)|Sömmerda]] barrutian. 2014an 524 biztanle zituen 12 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q637326
* Multimedia: Frömmstedt / Q637326
# Frösöngo erruna-harria

Frösöngo erruna-harria Suedia iparraldeko Frösön uhartean dagoen erruna-harria da, munduan iparralderen dagoena. 1030 eta 1050 artean egin zuten Trjónn eta Steinn-ek.

## Deskribapena

Erruna-harri berezia da, ez baita zenotafio bat, Jämtlanden kristautzea deskribatzen baitu. Hasiera baten zubiaren ondoan kokaturik zegoen baina zubi berria eraikitzean udaletxearen ondoan ezarri zuten.
* Jatorrizko testua:
* Itzulpena:

## Aipatzen diren izenak

* Austmaðr: "ekialdeko gizona"
* Guðfastr: "jainkoaren fededun"
* Jamtaland: "langile gogorrak"
* Ásbjörn: "hartz jainkoa"
* Trjónn: "okotza"
* Steinn: "harria"

## Ikus, gainera

* Erruna-harriak

## Kanpo estekak

* Datuak: Q462807
* Multimedia: Frösöstenen / Q462807
# Frøya

Frøya Norvegiako udalerria da. Sør-Trøndelag konderrian kokatua dago. 241.31 km² ditu eta 4.144 biztanle ditu.

## Mugakideak

Honako udalerri hauekin egiten du muga:

## Kanpo estekak

* Datuak: Q61359635
# Fröndenberg

Fröndenberg Alemaniako hiri-udalerri bat da, Ipar Renania-Palatinatua estatuan. Azken zentsuaren arabera 20.548 biztanle zituen, 56,23 kilometro koadroko azaleran.

## Kanpo estekak

* Datuak: Q10933
* Multimedia: Fröndenberg/Ruhr / Q10933
# Frösön

Frösön Storsjön aintzaran dagoen uharte bat da. Östersund udalerriaren barnean, Jämtlandeko konderrian.

## Etimologia

Frey-ren uhartea esan nahi du. Euria, goizeko eguzkiaren eta emankortasunaren jainkoa zen eskandinaviar mitologian.

## Historia

Storsjön aintziraren ertzak aintzinatik izan dira populatuak. Frösön uhartea Jämtlandeko erdigunea izan zen eta 300 urtearen inguruan Jamtamót gotorlekua eraiki zen bertan. Frösöngo erruna-harria munduan iparralderen dagoen erruna-harria da eta kristautasunaren mugarria adierazten du.
Mendeetan zehar herri bereizia izan bazen ere 1974an Östersund udalerrian sartu zuten.

## Ondasun nabarmenak

* Uhartearen ikuspegia.
* Eliza.
* Dorrea.
* Frösöngo erruna-harria.
* Frösöbron zubia, Östersund eta Frösön artean.

## Kanpo estekak

* Datuak: Q1004189
* Multimedia: Frösön / Q1004189
# Fríasko gaztelua

Fríasko gaztelua, ofizialki Fríasko dukeen gaztelua (gaztelaniaz: Castillo de los Duques de Frías) edo Velascotarren gaztelua Burgosko probintziako Frías (Espainia) herrian kokaturiko gaztelua da. Gaztelua La Muela muinoaren tontorrean eraikia dago eta haren inguruan herrixka garatu zen. Bertatik Tobalina harana eta Ebroko pasabidea kontrolatzen zituzten, Iberiar goi-lautada eta Bizkaiko Golkoaren erlaitza lotzen dituen bide nagusia bertatik pasa delako.
Lanak XII. mendean hasi arren, XIII., XV. eta XVI. mendeetan zaharberritu zuten. Harri-hormak oso sendoak dira eta ondo mantenduta daude, inguruan San Vicente eliza izanik. Hala ere, 1830ean zati handi bat etxe batzuen gainean erori zen, 30 pertsona hilda utziz.
1949ko apirilaren 22ko dekretu batek eraikina babestu zuen.

## Kanpo estekak

* Datuak: Q3757086
* Multimedia: Castle of Frías / Q3757086
# Georgia (Kornualles)

Georgia, Ingalaterrako Kornualles konderriko herrixka bat da.

## Kanpo estekak

* Datuak: Q5547290
# Georgia (Vermont)

Georgia Vermont estatubatuar estatuko Franklin konderrian dagoen herria da. 2010. urtean 4.515 biztanle zituen eta 38,59 pertsona/km²-ko dentsitatea.

## Kanpo estekak

* Datuak: Q1343132
* Multimedia: Georgia, Vermont / Q1343132
# Georgi Xaiduko

Georgi Ivanovitx Xaiduko — errusieraz: Георгий Иванович Шайдуко — (Nikopol, Ukrainako Sobietar Errepublika Sozialista, 1962ko abuztuaren 6a – 2023ko urtarrilaren 8a) bela kirolean aritzen zen errusiar estropadalari olinpikoa izan zen.
Ukrainako Sobietar Errepublika Sozialistako Nikopol hirian jaio zen 1962ko abuztuaren 6an. 1996ko Udako Olinpiar Jokoetan zilarrezko domina irabazi zuen bela kiroleko soling kategorian. 2023ko urtarrilaren 8an hil zen bihotzekoak jota 60 urte zituela.

## Erreferentziak

* ↑ Euskaltzaindia. (PDF) 156. arauaː Alfabeto zirilikoz idatzitako izenak euskarara aldatzeko transkripzio-sistema (errusiera, bielorrusiera, ukrainera eta bulgariera). .
* ↑ (Errusieraz) Errusiako Bela Federazioa. (2023-01-10). Не стало Георгия Шайдуко…. (Noiz kontsultatua: 2023-01-17).

## Kanpo estekak

* Datuak: Q4519437
* Multimedia: Georgy Shayduko / Q4519437
# Georgia (argipena)

Georgia hitzak esanahi ezberdinak izan ditzake:
* Geografiari dagokionean:
** Georgia Europa-Asiako herrialdea da.
** Georgia (AEB) Ameriketako Estatu Batuetako estatuetako bat da.
** Hegoaldeko Georgiak britainiar kontrolpean dagoen uhartedi azpiantartiarra.
** Hego Georgia Hegoaldeko Georgietako uharte nagusia.
* Beste gai batzuetan:
** Georgia (letra-tipoa) Microsoftek garatutako letra-tipo bat da.
# Georgi Sava Rakovski

Georgi Stoykov Rakovski (bulgarieraz: Георги Стойков Раковски); Kotel, 1821 – Bukarestetik hurbil, 1867ko urriaren 9a), Georgi Sava Rakovski (bulgarieraz: Георги Сава Раковски) ere deitua, bulgariar idazlea eta abertzalea izan zen.

## Bizitza

Bulgariako herriaren askatasun politikoaren alde borrokatu zen Danubioko beltxarga bere egunkariko lerroetatik, eta Bidaiaria basoan poemaren bidez (1958). Hiltzera kondenatu zuten, eta Marseillara erbesteratu behar izan zuen. Bulgariarrez osatutako gudaroste bat antolatu zuen Serbian, eta Errumanian eman zituen azken urteak. Bulgariar etorkinez arduratu zen han, eta bere herriko aitzindari espirituala izan zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q658724
* Multimedia: Georgi Rakovski / Q658724
# Georgi Txitxerin

Georgi Vasilievitx Txitxerin (errusieraz: Гео́ргий (Ю́рий) Васи́льевич Чиче́рин; Karaul, Tamboveko probintzia, Errusiar Inperioa, 1872ko azaroaren 24a - Mosku, SESB, 1936ko uztailaren 7a) errusiar diplomatikoa izan zen. 1918-1930 bitartean Kanpo Arazoetako herri komisarioa izan zen.
Sozialdemokrata zenez 1907. urtean Alemaniara jo behar izan zuen eta Ingalaterrara gero. 1918. urtean Ingalaterratik egotzi zuten. Urte berean Trotskiren postua bete eta Atzerri Arazoetarako herri komisario izendatu zuten. Estatu kapitalistek bultzatzen zuten Errusiaren bakartasuna saihesten ahalegindu zen. 1922an Genovako konferentzian izan zen, eta han alemaniarrekin negoziatu zuen (Rapalloko hitzarmena) Errusia nazioarteko politikagintzara itzul zedin. 1930. urtean Litvinov politikariak hartu zuen Txitxerinen lekua.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q313623
* Multimedia: Georgy Chicherin / Q313623
# Georgia (AEB)

    Artikulu hau Ameriketako Estatu Batuetako estatuari buruzkoa da; beste esanahietarako, ikus «Georgia (argipena)».
Georgia Ameriketako Estatu Batuetako hego-ekialdeko estatu bat da. Atlanta du hiriburua. Guztira 10 milioi biztanle inguru ditu.

## Geografia

Iparraldean Tennessee eta Ipar Carolina, hegoaldean Florida, ekialdean Hego Carolina eta Ozeano Atlantikoa eta mendebaldean Alabama mugakide ditu.
Iparraldean Apalatxe mendiak ditu; hego-ekialdean Piedmonteko hegiak eta ekialdean eta hegoaldean kostaldeko ordokia.

## Ekonomia

1920ko hamarkada arte kotoia ekoizpen nagusia izan zen, baina urte hartako krisialdiaren eraginez, nekazaritza eraberritu eta tabakoa, kakahuetea eta piperra zabaldu ziren. Bestetik, lurraldeko baso handiez baliatuta, zuraren inguruko industriak indar handia du.
Unibertsitatea eta goi ikasketetako ikastetxe asko ditu.

## Georgiar ezagunak

* James Carter (1924-), AEBetako presidentea (1977-1981).
* Martin Luther King (1929-1968), politikaria eta giza eskubideen aldeko ekintzailea.
* Flannery O'Connor (1925-1964), idazlea.
* Julia Roberts (1967-), aktorea.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2013-4-28 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskaltzaindia. (2012-05-25). 170. araua: Amerikako toponimia. .

## Kanpo estekak

* Datuak: Q1428
* Multimedia: Georgia (U.S. state) / Q1428
* (Ingelesez)Estatuko gobernuaren webgunea